Hvad gør jeg, hvis jeg er blevet opsagt?
Det er sjældent en særlig behagelig oplevelse at blive fyret fra sin arbejdsplads. Det gør det næppe nemmere, men du kan du kan dog undgå at situationen forværres for dig, hvis du ved, hvordan du skal forholde dig til opsigelsen.
Først og fremmest er det vigtigt at du får din opsigelse på skrift. Det gælder uanset om det er dig selv, der siger op eller din arbejdsgiver, der opsiger dig. Hvis det udelukkende er en mundtlig opsigelse, kan der senere opstå uoverensstemmelser omkring opsigelsen. Du minimerer derfor risikoen for konflikter med med en skriftlig opsigelse.
Derudover skal du sikre dig, at det er blevet brugt det korrekte opsigelsesvarsel. Hvis du accepterer et for kort opsigelsesvarsel, kan du blive vurderet til at være ”selvforskyldt ledig”, og så kommer du i karantæne, inden du kan modtage dagpenge. Du kan finde dit opsigelsesvarsel i din ansættelseskontrakt.